بەرکەن بەرەھ

بەرکەن بەرەھ (بە کرمانجی: Berken Bereh)، (١٩٥٤ لە شرنەخ - ) ھەڵبەستوانێکی کوردی باکووری کوردستانە کە بە کوردیی کرمانجی ھەڵبەست دەنووسێت.

 ژیان 
بەرکەن بەرەھ لە ساڵی ١٩٥٤ لە شاری شرنەخ لە پارێزگای شرنەخی باکووری کوردستان لە دایک بوو. لە ساڵی ١٩٧٨ دەستیکرد بە نووسین بە زمانی کوردی. یەکەم جار ھەڵبەستەکانی لە کۆواری تیرێژ کە یەکەمین کۆواری کوردیی باکووری کوردستان بوو چاپ و بڵاو کرایەوە. ھەتا ئێستاکە نووسین و ھەڵبەستەکانی بەرەھ لە ڕۆژنامە و کۆوارەکانی کوردی وەکوو تیرێژ، نوودەم، ژیانا ڕەوشەن، ھیوا، ئازادیا وەلات، تیرۆژ و ھەروەھا کۆوارە ئینترنتییەکان و ھتد بڵاو کراونەتەوە. ھەروەھا بۆ ماوەیەکی زۆر لە ڕۆژنامەی ئەڤرەنسەل ستوونی ھەبوو.

لە ساڵی ١٩٩٩ کۆوارێکی ئینترنەتی بە ناوی کولینا کولیلکان ئامادە کرد کە یەکەمین کۆواری ئینترنتی لە باکووری کوردستان بوو و چوار ژمارەی لێ بڵاو کرایەوە. کتێبە ھەلبەستەکانی ئێش لە ساڵی ٢٠٠١ و شاگرتێن ئەڤینێ لە ساڵی ٢٠٠٣دا لەلایەن پەخشانگای سی لە ئەستەمبوڵ و کتێبی پاندۆمیم لە ساڵی ٢٠٠٦ لەلایەن پەخشانگەی بەلکی لە ئامەد و کتێبی شینا ھەڵبەستێ لە ساڵی ٢٠٠٨ لەلایەن پەخشانگەی دۆز چاپ و بڵاو کرایەوە.

بەرکەن بەرەھ لە زانستگاکانی بیلگیی ئەستەمبوڵ، جۆلەمێرگ و ھەروەھا لە زۆرێک لە شارەکانی کوردستان وەکوو ھەولێر، دھۆک، ئامەد و وان بەشداری فێستیڤاڵ و کۆنفیرانسەکان بووە و وتار دایەوە. جگە لە ناوی خۆی، بە نازناوەکانێک وەکوو سەروەر بۆتی، ئارگەش ئامەدی و مەم بێتیر وتار و نووسین نووسیوە و بڵاو کردووەتەوە. ئێستاکەش لە ماڵپەڕی دیارنامە ھەر ١٥ ڕۆژ جاڕیک وتارەکانی خۆی بڵاو دەکاتەوە.

 بەرھەمەکان 
 ھەڵبەست 
 ئێش، ئەستەمبوڵ: پەخشانگای سی، ٢٠٠١.
 شاگرتێن ئەڤینێ، ئەستەمبوڵ: پەخشانگای سی، ٢٠٠٣.
 پاندۆمیم، ئامەد: پەخشانگای بەلکی، ٢٠٠٦.
 شینا ھەڵبەستێ، پەخشانگای دۆز، ٢٠٠٨.
 دلێ من پالگەھە ژ عیشقێ رە، پەخشانگای لیس، ٢٠١٠. 
 ژ دووریێ رە، پەخشانگای لیس، ٢٠١٣.

 ڕوانگەکان 
 کاوا نەمر، لە پێشەکی کتێبی دلێ من پالگەھە ژ عیشقێ رە، باس لەوە دەکات کە بەرکەن بەرەھ «لە ھەوڵێکدایە بۆ دۆزینەوەی جوانییە شاراوەکانی زمانی کوردی، بۆ ئەوەی کە بیانپارێزێت و زمانەکە زیندووبکاتەوە».

 سەرچاوەکان 

 بەستەرە دەرەکییەکان 
 İMC TV'de Kültür Mantarı programında Berken Bereh'e ayrılan bölüm 
 Söyleşi: 32. Sanat Yılında Aşkın ve Umudun Şairi: Berken
 Evrensel gazetesindeki yazıları 
 Kulîna Kulîlkan 

پۆل:زیندووان
پۆل:خەڵکی شرنەخ
پۆل:لەدایکبووانی ١٩٥٤
پۆل:کوردەکانی باکووری کوردستان
پۆل:شاعیرانی تورکیایی بە زمانی کوردی
پۆل:شاعیرە کوردەکانی باکووری کوردستان
پۆل:شاعیرەکانی کوردیی باکووری
پۆل:شاعیرانی کورد
پۆل:شاعیرانی کوردی سەدەی ٢٠ەم
پۆل:شاعیرانی کوردی سەدەی ٢١ەم
پۆل:شاعیرانی تورکیاییی سەدەی ٢٠ەم
پۆل:شاعیرانی تورکیاییی سەدەی ٢١ەم